 Siduu allaah u yiri Qofkii naf nooleeya wuxuu la mid yahay isagoo nooleeyay dadkoo dhan, laba sano iyo bar ayaan soomaaliya ka hawlgalayey, gaar ahaan Muqdisho, 6 bilood Hargeysa iyo Burco ayaan joogey, waxaana si dheeri ah iskugu hawley, inaan wax ka qabto caruunta xanuunadooda aan Afrika wax loogu qaban karin ee ku dhasha xaalad ka duwan tan uu Baniaadamka ku dhasho, waana ku guuleystey inta badan , waxaan kale oo ka hirgeliyey Mash-ruuc ka hortaga Kaneecada Tuulada Jambaluul oo u dhow Af-gooye mudo lix bilood ah, markii uu dhamaadey mash-ruucaan ma jirin wax caruur ah oo u geeriyoodey cudurka Kaneecada markii la gaarey xili Roobaadkii, waxaan keloo kala dagaalamey magaalada Muqdisho dhaqano badan oo dhinaca caafimadka ah sida isticmaalka gacan-gashiga ama Galoviska hore loo isticmaaley IWM, waxaan keloo ka qayb qaatey dib u haybeynta Ururkii Dhakhaatiirtii Soomaaliyeed, hawsheydu kuma koobneyn cudurada Haweenka oo keliya, Haddana waxaan ku hawlanahay Tababar Ummulisooyin tiradoodu gaareyso ilaa 100-200 Gabdhood, waxaana Afka Soomaaliga ku qoraa Buug Ummulinta laga barto. 